**Wireless HART produkter fra Phoenix Contact modtager industriel pris**

I 2012 har Phoenix Contact modtaget to priser for Wireless HART teknologi: Læserne af tidsskriftet Control Engineering valgte Wireless HART adapteren til Engineer’s Choice Award 2012 i kategorien ”Network integration – Wireless I/O”. Phoenix Contact modtog den anden pris fra TechQuest Pennsylvania som teknologileverandør 2012 for innovation inden for Wireless HART teknologi. TechQuest hylder virksomheder, som tilbyder teknologiske applikationer, enheder, ressourcer eller andre løsninger, der hjælper med at forbedre kunders processer.

Phoenix Contact har et Wirelss HART gateway med integreret WLAN support i sit program. Gateway’en tilslutter op til 250 Wireless HART enheder til et netværk og tillader med konvertering af data til Modbus TCP simpel integration i praktisk talt ethvert kontrolsystem. Yderligere kan den integrerede WLAN anvendes som alternativ tilslutning til processens kontrolsystem, og muliggør dermed, at gateway’en kan installeres tættere på de overvågede HART enheder i processen.

Wireless HART adapteren tillader op til fire HART enheder at blive tilsluttet til en enkelt adapter og reducerer dermed investeringsomkostninger og gør det både enklere og hurtigere at opdatere og udvide anlæg og systemer. Derudover supplerer adapteren 4-20 mA signalkabler eller erstatter dem helt. Den kan tilsluttes til eksisterende HART enheder i processen for at muliggøre trådløs overførsel af data, som ikke kan overføres med 4-20 mA signalkabler til et nyt system. Det eksisterende system baseret på 4-20 mA forbliver dog intakt.

Wireless HART gateway og adapteren har internationale godkendelser til Class I, Zone 2 Ex applikationer. Den teknologi, som Wireless HART er baseret på, giver denne wireless standard sin robusthed og pålidelighed. TSMP (Time Synchronized Mesh Protocol) giver redundans såvel som fejltolerance og supporterer frekvenshop og blandede netværk (Meshed network). Protokollen har også vist sig pålidelig i krævende industrielle miljøer. Resultatet er et wireless netværk med en kort rækkevidde, som nemt kan installeres uden særlig know-how. Det tilpasser sig automatisk til ændrede miljøer og kan udvides enkelt efter behov.

For yderligere information kontakt Product Manager Brian Lumby, blumby@phoenixcontact.dk.